LAKSEVÅG TURN- OG IDRETTSLAG

STATUTTER FOR TILDELING AV LTIs HEDERSTEGN I BRONSE – SØV- GULL – ÆRESMEDLEMSKAP.
LTI har følgende utmerkelser:
Hederstegn i BRONSE, SØLV, GULL og ÆRESMEDLEMSKAP.
Tildeleingen skjer etter følgende kriterier:
	1. For fortjenestefullt arbeide for laget og dets formål
	2. For aktiv deltakelse i lagets grupper, målbevisst arbeide, trening og instruksjon.
	    For aktiv deltakelse i oppvisninger/kamper eller konkurranser av nasjonal eller 
	    internasjonal karakter.
	3. For administrativt arbeide i laget eller lagets grupper eller andre særlige tjenester.
Hederstegn kan også tildeles personer som ikke er medlem av laget (eks. trenere utenfra), men kun når spesielle forhold tilsier dette.
For å bli tildelt høyere grad, må vedkommende inneha lavere grad. Dvs tildelingen skjer slik:
Bronse, sølv, gull, æresmedlemskap. Høyere grad kan tildeles, men kun når spesielle tilfeller tilsier dette. Generelt bør det være et tidsintervall på minst 5 år mellom hver utmerkelse.
Alle som er medlemmer i Laksevåg Turn- og Idrettslag kan komme med forslag på personer som bør innstilles til hederstegn. Slike forslag skal leveres til gruppeleder/nestleder for den gruppen som vedkommende er medlem av.
Ved innstilling til LTIs hederstegn i Bronse og Sølv- behandles og eventuelt godkjennes disse av de respektive gruppestyrer. Kopi av innstillingen sendes Hovedstyret til orientering.
Ved innstilling til Gull og Æresmedlemskap – sendes disse, etter at de har vært til behandling i de respektive gruppestyrer, til Hovedstyret for ny behandling og eventuell godkjenning.
Ved avstemming kreves det: 		Hederstegn i Bronse og Sølv:  - simpelt flertall
					Gull og Æresmedlemskap:	- 2/3 flertall
Frist for innsending av eventuelle innstillinger til Hovedstyret, er hvert år satt til 1. oktober.
Eget skjema skal brukes ved enhver innstilling. Alle innkjøp av hederstegn vil bli besørget av Hovedstyret.
[bookmark: _GoBack]Tildeling av ÆRESMEDLEMSKAP (Medalje m/diplom + adgangstegn for 2 til alle lagets arrangementer + fri medlemskontingent) – bør helst skje på jubileumsfester eller andre større lagsfester arrangert for hele laget.
Det bør også i størst mulig grad bli forsøkt å legge tildeling av hederstegn i GULL til slike arrangementer.
LTIs hederstegn bæres ved enhver høytidelig anledning innen laget.
Dersom noen gjør seg uverdig til å bære LTIs hederstegn, kan man beordre vedkommende til å levere dette tilbake til lagets Hovedstyre.					
